text: 2018/2018_03_23_Demanda_aparcament_Roura.jpg divendres, 23 de març de 2018
  Personatges Margarita Cubero, Veïna Jaume Leal, Veí
  Considera que l'Ajuntament hauria d'haver contactat amb ella abans de moure la plaça. El consistori està ara estudiant el cas.
  "A dalt de la finestra aquesta tenia jo la reserva, me la van treure."
  Com moltes persones amb mobilitat reduïda, la Margarita, tenia una reserva d'aparcament el més a prop de casa possible. Amb la reurbanització del carrer on viu, el passatge Roure, desapareix l'aparcament de vehicles i ja no la tindrà just davant.
  Margarita Cubero, veïna
  "Jo espero que l'Ajuntament se'n adoni del mal que m'ha fet, perquè no puc sortir de casa, ja ho veieu, aquí m'he de quedar tancada."
  La plaça és a més de 200 metres i, explica, no s'hi pot desplaçar en cadira de rodes perquè també té dificultats per moure les mans. Considera que, quan es fan aquest tipus d'actuacions, l'Ajuntament hauria de contactar abans amb les persones afectades.
  "Vull que em posin aquí la reserva perquè jo quan vaig pel carrer m'han de portar amb la cadira de rodes perquè jo no puc portar l'elèctrica, espero que ho tinguin en compte."
  El consistori està estudiant el cas i proposarà una solució a la Margarita en els propers dies. Els veïns del carrer han quedat en general satisfets amb la reforma que l'ha convertit en plataforma única i ha servit per renovar l'enllumenat i el mobiliari. Demanen, però, alternatives per l'aparcament que s'ha perdut.
  Jaume Leal, veí
  "La gent té el cotxe i té la desgràcia de no tenir aparcament perquè no té diners o perquè al barri no n'hi ha prou
  També estan a l'expectativa de veure si realment es dissuadirà als vehicles de passar a una velocitat elevada perquè no es preveu que s'hi posin pilones. Les obres han d'estar enllestides abans de finals de mes.